
	1.
	Noteikumu (grozījumu) projekts
 Grozījumi Ministru kabineta 2023. gada 15. augusta noteikumos Nr. 462 "Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.1. pasākuma "Ārstniecības iestāžu infrastruktūras attīstība" pirmās un piektās kārtas un 4.1.1.5. pasākuma "Neatliekamās medicīniskās palīdzības dienesta attīstība" īstenošanas noteikumi"
	Iebildums
Konceptuāli atbalstām ierosinātās ES fondu finansējuma pārdales Rīgas Austrumu klīniskā universitātes slimnīcas Latvijas Onkoloģijas centram un Traumatoloģijas un ortopēdijas slimnīcai. Vienlaikus vēršam uzmanību, ka piedāvātās ES fondu finansējuma pārdales starp vairākiem veselības nozares projektiem tikai daļēji risina identificētās finansējuma vajadzības, jo gan PSKUS A2 projektam, gan RAKUS Latvijas Onkoloģijas centra attīstībai joprojām nepieciešami būtiski papildu finanšu resursi. Līdz ar to būtu nepieciešams politiska līmeņa lēmums par veselības nozares investīciju prioritātēm un ierobežotā finansējuma prioritāru novirzīšanu tai vajadzībai, kuras finansēšana attiecīgajā brīdī rada vislielāko pievienoto vērtību un vismazākos riskus valsts stratēģisko mērķu sasniegšanai, jo pašreizējais pārdales risinājums nevienu no Veselības ministrijas identificētajām prioritātēm neatrisina pilnā apmērā.
Attiecīgi lūdzam pirms noteikumu projekta virzīšanas izskatīšanai Ministru kabinetā, ES fondu finansējuma pārdales saskaņot nākamajā Eiropas Savienības fondu tematiskās komitejas sēdē, atbilstoši Eiropas Savienības fondu tematiskās komitejas 2026. gada 6. augusta sēdes protokola Nr. 1 2.§ 2. punktam, kurš nosaka, ka nozaru ministrijām jāiesniedz Finanšu ministrijā papildu informāciju par visiem pieteiktajiem finansējuma pieprasījuma vai pārdaļu priekšlikumiem, vai arī tās saskaņot Sadarbības sanāksmē.

 
Piedāvātā redakcija
-
	Edijs Kirsanovs (FM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam sadaļā “Risinājuma apraksts” precizēt 4.1.1.1. pasākuma piektās kārtas finansējuma sadalījumu intervences kategorijā “Intervences laukums”, jo norādītā ERAF finansējuma kopsumma ir 123 284 125 euro, savukārt atbilstoši finansējuma sadalījumam tai jābūt 123 284 055 euro.
Piedāvātā redakcija
-
	Linda Geidāne (CFLA)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Anotācijas 1.3. sadaļas risinājuma aprakstā tiek norādīts, ka “pēc šo grozījumu stāšanās spēkā būs nepieciešams veikt izmaiņas īstenošanā esošajos projektos”. Aicinām papildināt minēto skaidrojumu, norādot, vai noslēgtajos līgumos un vienošanās par projekta īstenošanu veicamie grozījumi būtu uzskatāmi par būtiskiem, proti, par tādiem, kas ietekmē darbības veidu, mērķus vai īstenošanas nosacījumus.
Piedāvātā redakcija
-
	Dainis Broks (FM)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt anotācijas 1.3. sadaļas “Pašreizējā situācija, problēmas un risinājumi” apakšadaļas “Risinājuma apraksts” 2) punktu, norādot kādām Rīgas Austrumu klīniskā universitātes slimnīcas Latvijas Onkoloģijas centra (turpmāk – LOC) projekta darbībām paredzēts novirzīt 287 754 euro, tā pat lūdzam papildināt ar informāciju cik liels finansējums nepieciešams pilnai LOC infrastruktūras aprīkošanai.
Piedāvātā redakcija
-
	Edijs Kirsanovs (FM)

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam precizēt anotācijas 1.3. sadaļas “Pašreizējā situācija, problēmas un risinājumi” apakšsadaļas "Risinājuma apraksts" pirmo teikumu, ņemot vērā, ka 2026. gada 31. augustā AF komponentes "Veselība" rādītāji ir sasniegti, un lielākā daļa projektu jau pabeigti.
Piedāvātā redakcija
-
	Edijs Kirsanovs (FM)



